Nicolai Solner Krum

Nicolai Solner Krum (oftest kalt N.S. Krum) (født 24. desember 1840 på Fiskum, død 21. desember 1917 i Kristiania) var en norsk landmåler og kartograf. I 1881 grunnla han N. S. Krums Kart- og Opmaalingskontor. Firmaet ble det ledende private kartforlaget i Norge på slutten av 1800-tallet, og ga ut de første moderne kartene over et stort antall norske byer.

Biografi 
Krum fikk landmåleropplæring under førstegangstjenesten. Senere arbeidet han som landmåler og materialforvalter ved jernbanen, og fra 1876 for Kristiania Ingeniørvæsen. En kort periode var han også brannsjef.

I 1881 patenterte Krum et forbedret nivelleringsapparat, og han grunnla sitt eget oppmålingsfirma som han drev ved siden av arbeidet i kommunen. I desember samme år gav han ut et nyoppmålt Kristiania-kart i seks blad. Kartet utmerket seg med stor detaljrikdom og lettlesthet, og ble fort utsolgt. Kartet ble også premiert ved Den Nordiske Industri-, Landbrugs- og Kunstudstilling i København 1888  og ved Verdensutstillingen i Paris 1889. Kristiania kommune kjøpte trykkeplatene og forlagsretten til kartet. Firmaet utførte også anleggstekniske beregninger, veiplanlegging og byregulering. I 1894 sluttet Krum i kommunen for å drive firmaet på heltid. I 1895 tok han likevel jobben som amtskonduktør i Kristians Amt.

Krum foretok selv terrengoppmåling i langt fremskreden alder, men fra 1902 tok sønnene Rudolf (1868–1960) og Oscar Krum (1877–1941) over mye av selve karttegningen. Oscar Krum overtok firmaet i 1911, og drev det fra 1912 sammen med ingeniør Georg Frederik von Krogh (1884–1969), under navnet Krums Opmaalingskontor. Etter en periode med økonomiske problemer, ble von Krogh eneeier i 1918. Utover 1920- og 1930-tallet publiserte firmaet flere nyoppmålinger av Krums eldre bykart. Firmaet ble avviklet i 1965.

Utgivelser 

Bykart utgitt av Krums Opmaalingskontor 

Tegnet av N.S. Krum:
1881: Hamar, Sandefjord, Kristiania (1:5000)
1882: Stavanger (1:15 000)
1883: Kristiania (1:15 000)
1884: Kongsberg, Laurvig, Tønsberg (1:2500), Tønsberg (1:4000)
1885: Moss, Stavanger (1:2500)
1886: Frederikshald, Horten, Staværn
1887: Kristianssand, Kristiansund, Lahelle, Lillestrømmen, Porsgrund, Sarpsborg, Tistedalen, Vestfossen
1888: Drammen, Hønefos, Kristiania (1:4000), Sandvigen, Vikersund
1889: Flekkefjord, Fredriksstad, Kragerø, Aasgaardstrand, Skien
1890: Drøbak, Gjøvik, Hommelviken, Lillehammer, Lillesand, Riisøer, Stjørdalshalsen, Tvedestrand, Grimstad-Riisøer
1891: Bygdø-Vækkerø, Brevig, Bækkelaget, Lian, Lysaker, Nordstrand, Randsfjord
1893: Bodø, Moss
1894: Christiansand med Lahelle, Hamar, Laurvig
1895: Brumunddalen, Lillehammer, Mandal, Sandefjord, Sarpsborg, Tønsberg
1896: Egersund
1897: Molde
1900: Drammen, Sandnæs
1902: Haugesund
1904: Kongsberg
1905: Løiten St., Stange St.

Tegnet av Rudolf Krum:
1904: Elverums Leir
1905: Sandviken-Lysaker, Skøien-Lysaker
1906: Villabebyggelsen langs Holmenkolbanen

Tegnet av eller under ledelse av Oscar Krum:
1898: Aalesund
1902: Fredrikstad, Sandefjord, Sarpsborg
1903: Holmestrand, Larvik
1904: Elverums Leir, Svelvik, Farsund, Hamar, Moss, Tistedalen, Vikersund
1905: Frederikshald, Strømmen, Mysen, Toten Cellulosefabrik, Kristiansund, Porsgrund, Sarpsborg, Skien
1906: Arendal, Drammen-Gulskogen, Bekkelaget-Nordstrand-Ljan
1911: Lillehammer
1912: Frederiksstad, Såheim, Arendal, Larvik, Vossevangen, Sandnæs
1913: Horten
1914: Greåker, Brevik, Drøbak, Egersund, Fabrikkdistrikterne mellem Fredrikshald og Sarpsborg, Flekkefjord, Kragerø, Kristiansund, Langesund, Lillesand, Mandal, Mjøndalen, Moss, Stathelle, Nøkleby
1915: Arendal samt Fevig, Farsund, Florø, Hamar, Tvedtevand, Porsgrund, Risør, Sandefjord, Minde-Nesttun, Svelvik, Vestfossen
1916: Laksevaag
1917: Hønefoss
1918: Kristiansand

Tegnet av eller under ledelse av Georg Frederik von Krogh:
1919: Drammen
1920: Kongsberg
1921: Frederikshald
1922: Drammen, Namsos
1923: Holmestrand, Tønsberg
1924: Moss
1925: Sannsund-Greåker, Sarpsborg, Strømmen, Hvitsten
1926: Fredrikstad, Larvik, Nanset, Staværn
1927: Lillehammer, Fana
1928: Mandal, Narvik
1929: Glemmen, Aasgaardstrand, Askim, Florø, Grimstad, Kragerø, Tvedestrand
1930: Arendal, Skien, Brumunddal
1932: Stavanger, Torp-Moum-Hauge-Walle, Porsgrunn
1933: Kirkenes
1934: Holmestrand, Brumunddal
1936: Vardø
1937: Narvik
1938: Kongsberg
1939: Lillestrøm
1940: Fredrikstad
1945: Grimstad
1954: Drøbak
1955: Langesund
1956: Fredrikstad

Referanser

Eksterne lenker 
 

Norske kartografer
Personer fra Øvre Eiker kommune